Document ID: 32007D0555

DECIZIA COMISIEI
din 1 august 2007
de modificare a apendicelui B la anexa XII la Actul de aderare din 2003 în ceea ce privește anumite unități din sectorul cărnii din Polonia
[notificată cu numărul C(2007) 3614]
(Text cu relevanță pentru SEE)
(2007/555/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special anexa XII capitolul 6 secțiunea B subsecțiunea I punctul 1 litera (e),
întrucât:
(1)
Poloniei i s-au acordat perioade de tranziție pentru anumite unități enumerate în apendicele B la anexa XII la Actul de aderare din 2003.
(2)
Apendicele B la anexa XII la Actul de aderare din 2003 a fost modificat prin Deciziile 2004/458/CE (1), 2004/471/CE (2), 2004/474/CE (3), 2005/271/CE (4), 2005/591/CE (5), 2005/854/CE (6), 2006/14/CE (7), 2006/196/CE (8), 2006/404/CE (9), 2006/555/CE (10), 2006/935/CE (11), 2007/202/CE (12) și 2007/443/CE (13) ale Comisiei.
(3)
Potrivit unei declarații oficiale a autorității competente poloneze, anumite unități din sectoarele cărnii și-au încheiat procesul de modernizare și sunt acum în deplină conformitate cu cerințele legislației comunitare. Anumite unități și-au încetat activitățile pentru care au obținut o perioadă de tranziție. Aceste unități trebuie prin urmare eliminate de pe lista unităților aflate în tranziție.
(4)
Numai unitățile din sectorul cărnii rămân pe această listă. Pentru aceste unități, data conformității depline trebuie actualizată având în vedere progresul realizat în timpul procesului de modernizare.
(5)
Prin urmare, apendicele B la anexa XII la Actul de aderare din 2003 trebuie modificat în consecință. Din motive de claritate, este necesar ca acesta să fie înlocuit.
(6)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Apendicele B la anexa XII la Actul de aderare din 2003 se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 1 august 2007.

Labels: 0
18
15
17